
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 94 
din 7 mai  2014
privind aprobarea proiectului şi a cheltuielilor legate de proiect şi a acordului de parteneriat pentru 
”Mansardare Colegiul Naţional, Mircea Eliade”, Axa prioritară 3 – Îmbunătăţirea infrastructurii sociale Domeniul major de intervenţie 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8804/14.04.2014, calitate conferită de prevederile art. 33 din Legea nr. 393/2004 privind statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 73/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii;

Având în vedere „Scrisoarea de acceptare a Cererii de finanţare - Secţiunea I” nr. 12362/25.04.2014, prin care s-a finalizat verificarea administrativă a dosarului de achiziţie, iar proiectul ”Mansardare Colegiul Naţional, Mircea Eliade” a fost declarat conform acordându-se un termen de 10 zile lucrătoare pentru depunerea Cererii de finanţare - Secţiunea II;
Văzând Hotărârea Consiliului Local Sighişoara nr. 76 din 24.04.2008 prin care s-a  însuşit Studiul de fezabilitate şi parametrii tehnico – economici pentru obiectivul „Mansardare Colegilul Naţional Mircea Eliade – Sighişoara“;

Având în vedere modificarea cotei de TVA de la 19% la 24%;

Având în vedere Centralizatorul privind lucrările “Rest de executat” pentru proiectul „Mansardare Colegilul Naţional Mircea Eliade – Sighişoara“; 
Văzând Raportul de Specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr. 8806/14.04.2014, prin care se propune aprobarea proiectului şi a cheltuielilor legate de proiect şi a acordului de parteneriat pentru ”Mansardare Colegiul Naţional, Mircea Eliade”, Axa prioritară 3 – Îmbunătăţirea infrastructurii sociale Domeniul major de intervenţie 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă, îndeplinindu-se prevederile legale, în acest sens;

Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit.  „b”  din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

ART. 1. Se aprobă proiectul ”Mansardare Colegiul Naţional Mircea Eliade” în vederea finanţării acestuia în cadrul Programului Operaţional Regional 2007-2013, Axa prioritară 3 – Îmbunătăţirea infrastructurii sociale, domeniul major de intervenţie 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă.

ART. 2. Se aprobă valoarea totală a proiectului ”Mansardare Colegiul Naţional Mircea Eliade”, în cuantum de 1.567.757,63 lei (inclusiv TVA), din care rest de executat şi de achitat 725.163,71 (inclusiv TVA  24 % ).
ART 3. Se aprobă valoarea proiectului pentru care se solicită finanţare în cuantum de 744.569,22 lei (inclusiv TVA) din care C+M 725.163,71 lei (inclusiv TVA).
ART. 4. Se aprobă acordul de parteneriat dintre Municipiul Sighişoara - lider de proiect şi „Colegiul Naţional Mircea Eliade” - partener, în vederea implementării în comun a proiectului, conform Acordului de parteneriat din anexă, care face parte integrantă din prezenta hotărâre.

ART. 5. Se aprobă contribuţia proprie în proiect a Municipiului Sighişoara  în numele şi pe seama parteneriatului ce se încheie conform art. 2 din prezenta hotărâre, reprezentând achitarea tuturor cheltuielilor neeligibile ale proiectului, cât şi contribuția de 2% din valoarea eligibilă a proiectului, în cuantum de 14.503,28 lei, reprezentând cofinanţarea proiectului ”Mansardare Colegiul Naţional Mircea Eliade”.

ART. 6. Sumele reprezentând cheltuieli conexe ce pot apărea pe durata implementării proiectului ”Mansardare Colegiul Naţional Mircea Eliade”, pentru implementarea proiectului în condiţii optime, se vor asigura din bugetul propriu al Municipiului Sighişoara.

ART. 7. Se vor asigura toate resursele financiare necesare implementării proiectului în condiţiile rambursării/ decontării ulterioare a cheltuielilor din instrumente structurale.

ART. 8. Se împuterniceşte Primarul Municipiului Sighişoara Ioan Dorin Dăneşan să semneze toate actele necesare întocmirii parteneriatului prevăzut la art. 2 din prezenta hotărâre şi contractul de finanţare în numele Municipiul Sighişoara şi al Partenerului Colegiul Naţional Mircea Eliade.
ART. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Achiziţii Accesare Fonduri Europene, Management Proiecte, Direcţia economică, Serviciul Investiţii – Urmărire Contracte, Monitorizare Servicii de utilitate publice şi Colegiul Naţional Mircea Eliade

ART. 10. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Biroul Achiziţii Accesare Fonduri Europene, Management Proiecte
  1 ex. Serviciul Investiţii – Urmărire Contracte, Monitorizare Servicii de utilitate publice 
  1 ex. Colegiul Naţional Mircea Eliade

10 ex. 
R.I./G.V.
